KOMISSION ASETUS (EY) N:o 2068/96,
annettu 29 päivänä lokakuuta 1996,
tiettyjen tariffikiintiöiden soveltamista koskevien yksityiskohtaisten sääntöjen vahvistamisesta sianliha-alalla annettujen asetusten (EY) N:o 1432/94 ja 1486/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 22 artiklan,
sekä katsoo, että
tiettyjen sianliha-alan tuotteiden tariffikiintiöt on myönnetty tiettyjen yhteisön tariffikiintiöiden avaamisesta ja hallinnasta sianlihan ja tiettyjen muiden maataloustuotteiden osalta annetulla neuvoston asetuksella (EY) N:o 774/94 säädetyn tuontijärjestelmän yksityiskohtaisista soveltamista koskevista säännöistä sianliha-alalla 22 päivänä kesäkuuta 1994 annetun komission asetuksen (EY) N:o 1432/94 (3), sellaisena kuin se on muutettuna asetuksella (EY) N:o 1593/95 (4), sekä tuontitariffikiintiöiden avaamisesta ja hallinnasta sianliha-alalla annetun komission asetuksen (EY) N:o 1486/95 (5), sellaisena kuin se on muutettuna asetuksella (EY) N:o 1176/96 (6), mukaisesti; Euroopan unionin ja kolmansien maiden välisen kaupan helpottamiseksi sianliha-alan tuotteiden tuonti on tarpeen sallia ilman velvoitetta tuoda alkuperämaasta, joka on kuitenkin tilastollisista syistä mainittava tuontitodistuksen 8 kohdassa,
näitä säännöksiä on suotavaa soveltaa tuontitodistuksiin, joiden voimassaoloaika ei ole vielä päättynyt ja joita ei ole vielä käytetty tai jotka on käytetty ainoastaan osittain, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1432/94 3 artiklan c kohta seuraavasti:
"c) todistushakemuksen ja todistuksen 8 kohdassa on oltava maininta alkuperämaasta;".
2 artikla
Korvataan asetuksen (EY) N:o 1486/95 4 artiklan c kohta seuraavasti:
"c) todistushakemuksen ja todistuksen 8 kohdassa on oltava maininta alkuperämaasta;".
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämän asetuksen säännöksiä sovelletaan tuontitodistuksiin, joiden voimassaoloaika ei ole vielä päättynyt ja joita ei ole vielä käytetty tai jotka on käytetty ainoastaan osittain.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä lokakuuta 1996.